《满江红 忆远，时蓉滨北游》
清代·顾贞立

雁泣西楼，天亦瘦、惨黄愁翠。消消受、长歌当哭，孤灯泻泪。

典尽消留嫁日衣，醉来却喜书空字。问断肠、吟就是何题，长门句。

屏山静，炉香细。听不了，寒蛩砌。数离愁多少，撑天塞地。

故国迷漫残照外，美人宛在潇湘里。坐闺中、对此可怜宵，人憔悴。

作者简介：清江苏无锡人，原名文婉，字碧汾，自号避秦人。顾贞观姊。诗词极多。有《栖香阁词》。